निर्मला कॉलेज फेयरवेल : आई एम गोन्ना मिस माय कॉलेज डेज
कहते हैं कॉलेज लाइफ, लाइफ का बेस्ट फेज होता है और जब कॉलेज के आखिरी दिन फेयरवेल मिलता है तो, तीन सालों की यादें एक साथ आंखों के सामने आने लगती हैं। कुछ ऐसा ही हाल था गुरुवार को निर्मला कॉलेज के फाइनल ईयर के स्टूडेंट्स का। उनके लिए कॉलेज में फेयरवेल पार्टी का आयोजन किया था। जूनियर्स ने उनके लिए कई रंगारंग कार्यक्रम पेश किए। ‘कॉलेज डेज’ के नाम से बीसीए के स्टूडेंट्स ने एक प्रेजेंटेशन बनाया। तीन साल के सफर को बड़ी खूबसूरती के साथ कुछ मिनट के प्रेजेंटेशन में समेटा। प्रेजेंटेशन के दौरान कइयों की आंखें नम हो गईं। मौज-मस्ती के बीच कॉलेज की प्रिंसिपल सिस्टर ज्योति ने उन्हें शुभकामनाएं दीं और कहा कि हमें हमेशा भगवान का शुक्रगुजार होना चाहिए। जीवन में ईमानदारी के साथ आगे बढ़ना चाहिए। सही और गलत के बीच जब भी फैसला करना मुश्किल हो, तो यह ध्यान रखना चाहिए कि जो रास्ता आसान है, वह गलत है। राष्ट्रीय गान के साथ फेयरवेल का समापन हुआ।
mai_Deva hin_Deva